Szívszorító: a kamera elõtt halt éhen a jegesmedve
Minden idõk egyik legszívszorítóbb videóját készítette el a National Geographic fotósa, Paul Nicklen: Kanada legnagyobb szigetén, a Baffin-szigeten egy jegesmedve a kamera elõtt pusztult éhen.
Nicklen a Sea Legacy környezetvédelmi csoporttal együtt forgatott a szigeten, amikor rátaláltak a csont és bõr jegesmedvére. A fotós jól ismeri a jegesmedvéket, már csaknem 3000 ragadozóval futott össze a vadonban, a most látottak azonban még õt is felkavarták. Csak álltunk ott és sírva filmeztünk" – mondta a National Geographic magazinnak Nicklen.

A videóban szereplõ jegesmedve jól láthatóan már az utolsókat rúgja, azonban még mindig pislákol benne az élni akarás halovány lángja. Egy kukához vonszolja magát, reménykedve abban, hogy talál benne némi élelmet, de sajnos nincs semmi, ami enyhíthetne szenvedésein. Feladva minden reményt, rezignáltan esik vissza a földre.

Sokan kérdezték a fotóstól, miért nem segített a szerencsétlen állaton. Természetesen keresztülfutott az agyamon, de mégis mit tehettem volna? Nem volt nálam sem kábító puska, sem 180 kiló fókahús, hogy segíthessek" – válaszolta Nicklen. Azzal, hogy a jelenetet lefilmeztem és bemutattam a világnak, tettem valamit azért, hogy a halála ne legyen hiábavaló."

A jegesmedvék természetvédelmi státusza jelenleg a sebezhetõ kategóriába esik, a helyzet azonban könnyen tovább romolhat, mivel az északi-sarki tengeri jég folyamatosan olvad. Ez az olvadás elvágja a medvéket legfontosabb táplálékuktól, a fókáktól. A legborúlátóbb jóslatok szerint csaknem harmadával csökkenhet a világon élõ jegesmedvék száma a következõ 35 évben.
halál jegesmedve klímaváltozás éhezés